Շուվալովի պալատ

Շուվալովի պալատ (), Իվան Շուվալովի առանձնատունը՝ կառուցված Ելիզավետինյան բարոկկո ոճով։ Գտնվում է Սանկտ Պետերբուրգում՝ տեղակայված է Իտալական և Մալայա Սադովայա փողոցների անկյունում։ Քաղաքում գտնվող Շուվալովի մի քանի պալատներից մեկն է։

Պատմություն
18-րդ դարի կեսերին Մալայա Սադովայա (տուն 1) և Իտալական (տուն 25) փողոցների անկյունում գտնվող հողատարածքը պատկանել է Իվան Շուվալովին (1727-1797 թվականներ)։ Սրանով է պայմանավորված Մալայա Սադովայայի փողոցի առաջին անվանումը՝ Շուվալի նրբանցք (1781-1798 թվականներ)։

Առանձնատունը կառուցվել է 1753-1755 թվականներին ճարտարապետ Սավվա Չևակինսկու կողմից։ Այս շենքում է եղել Իվան Իվանովիչի պատկերասրահը։ 1770-ական թվականների կեսերին նոր սեփականատիրոջ՝ արքայազն Ալեքսանդր Վյազեմսկու համար շենքի ինտերիերը փոխվել է։

18-րդ դարի վերջում շենքն անցավ պետական իրավասության ներքո և մինչև 1917 թվականն այնտեղ տեղավորվեց Ռուսաստանի կայսրության արդարադատության նախարարությունը, իսկ հետագայում`ժամանակավոր կառավարությունը։

1918 թվականից այստեղ է գտնվել Բժշկական կանխարգելման կենտրոնի հիգիենայի թանգարանը։ Թանգարանի ցուցադրությունը պատմում է մարդու անատոմիայի և ֆիզիոլոգիայի, վատ սովորությունների դեմ պայքարի, սեռական կրթության, ՁԻԱՀ-ի կանխարգելման, ճառագայթային հիգիենայի մասին։

Գրականություն 
 Зодчие Санкт-Петербурга. XVIII век / сост. В. Г. Исаченко; ред. Ю. Артемьева, С. Прохватилова. - СПб.: Лениздат, 1997. - 1021 с. - ISBN 5-289-01585-X.
 Зодчие Санкт-Петербурга. XIX - начало XX века / сост. В. Г. Исаченко; ред. Ю. Артемьева, С. Прохватилова. - СПб.: Лениздат, 1998. - 1070 с. - ISBN 5-289-01586-8.

Սանկտ Պետերբուրգի պալատներ
Սանկտ Պետերբուրգի թանգարաններ
1755 հիմնադրումներ Ռուսաստանում